
Anica. 


Eră un chef şi o voie bună în casa lui 
Gheorghiuț, de nu mai conteniă nici ziua 
nici noaptea. 

Dimineaţa stăpânul se sculă din așternut 
cu ochii roșii, cu gâtlejul uscat și puneă 
mâna pe doniţă, să tragă o înghiţitură de 
apă rece. 

Ce bine îi făceă apa aceea — eră singura 
înghițitură de apă ce o bea la zi. Gândurile 
i se limpeziau ca prin farmec; își frecă de 
câteva ori fruntea, asupra căreia plană ca o 
ceață împovărătoare — apoi scoboriă cu în- 
lesnire treptele, să dea porunci slugilor. 

„Sculaţi, măi, ce dracu! Nu vedeţi că soa- 
rele e sus? Sculaţi, și mergeţi la baie!“ 

Slugile se scormoniau, mormăind în aş- 
ternuturi, părându-le rău de visul ușor al 
dimineţii, ce se spulberă acum, îndată ce-și 
deschideau ochii. 

Ce frumoase erau acele visuri de dimineața, 
când cel din urmă băieș, ce câștigă trei pi- 
tule la zi, se vedeă domn mare, poruncind 
alaiului de slugi, împrăștiind galbenii, cum 
ai risipi făina de cucuruz galițelor. Mai în- 
cercau să-și închiză ochii, dar totul eră de 
geaba. Imagina fericită de mai înainte nu 
mai aveă nici un farmec acum. Cu ochii în- 
chiși, vedeau ceva roş, ce scăpără într'una, 
dar nu mai erau în stare să prindă vedenia 
amăgitoare, ce-i mângăiă înainte cu o clipă. 
Și glasul stăpânului eră tot mai stăruitor, 
tulburându-le și această zadarnică încercare 
de a mai țese tortul fermecat al visului. 

Se ridicau din așternuturi, bombănind, îm- 
brăcându-se cu silă, în revărsarea de purpur 
a zorilor. 

Stăpânul stă în curte, privindu-i cum se 


strecoară unul câte unul, apoi simţiă, că-i 
trece ceva prin trup, ceva ameţitor, deodată 
cu aerul proaspet al răsăritului. 

„E prea de vreme“, își zicea el, și urcând 
în odaia lui, se întindeă pe canapea, să mai 
fure un puişor de somn. 

Și adormiă în curând, obosit de cheful de 
ieri, de cel de alaltăieri, — de un șir întreg 
de chefuri, cari nu se mai isprăviau nici- 
odată... 

Se pomeniă târziu, da să încalece roibul, 
să plece la baie, așa din trecere de vreme, 
când vecinul îi ieșiă în cale, cu ţigara în gură: 

„Da încătrău, vecine? 

— la mă duc până aci la baie. 

— Şi ce cauţi tu la baie? Las’ să lucre 
acolo băieşii; să lucre proștii, mă, noi 
suntem domni“. 

Gheorghiuţ își opri roibul. 

„Că bine zici, mă, d'apoi cu ce să omorim 
vremea astăzi. 

— Hai la mine! Am adus un butoiu de bere 
dela Abrud și n'am cu cine-l bea. Să trimitem 
și după hodnogiu și după nănașu, cor mai 
veni ei și alții, apoi după amiaz venim la 
tine, la un păhar de vin... 

— Bine!“ 

Gheorghiuț descălecă și da drumul călu- 
șelului, care știă prea bine, încotro aveă să 
meargă. Începeau cu bere, în coridorul larg, 
chemând pe toţi trecătorii la un pahar de 
beutură. 

Cătră amiaz unul din bătrâni se ridică în- 
muiat: 

„Berea ca berea, dar vinul e beutură cum 
se cade. 

— Să veniţi la mine, după prânz, spuneă 

l 

Gheorghiuţ, am un vin, de gândești că-i uleiu, 
nu alta!“ 

Şi abiă isprăviau cu prânzul și tovarășii 
de chef se întruniau la un păhar de vin bun, 
care le da fiori de plăcere. 

S'auziă în curte țiuitul metalic al moje- 
relor, ce vestiau în glasul lor de oțel, bel- 
șugul băilor, în vreme-ce Anica stă neîntre- 
rupt în mijlocul muncitorilor, cu ochii în 
patru. 

„Hai, nevastă, și închină și tu un păhar 
cu noi, îi strigă -bărbatul. 

— Hai fină, îi strigă nănașul — și toți 
ceialalți“. 

Ea stă însă cu mânile proptite pe şolduri, 
zâmbind chefliilor, și spunându-le cu un zâm- 
bet, ce scoteă şi mai mult la iveală frumu- 
seța ei de buciumană: 

„Viu, viu, dar să isprăvesc mai întâiu cu 
băieşii ăștia“. | 

Noaptea târziu, când glasul beutorilor se 
amestecă cu cântecele cântăreților, de nu 
mai puteai înțelege nimic — Anica se stre- 
coră zâmbitoare printre ei, cu o legătură în 
mână, zâmbind tuturora... 

„Bărbate, ţi-am adus aurul dela „Rodul“. 

— Bine, muiere, pune-l în casa dinainte 
și hai închină și tu un păhar cu noi“. 

Reîntorcându-se, își potriviă năframa de 
mătasă, încercându-se zădarnic să priceapă 
vreo vorbă din conglăsuirea celor ce-și pe- 
treceau. Aveau mutrele roșii, mirosiau a beu- 
tură și nu da Dumnezeu să pricepi o vorbă 
din ce spuneau. 

Bărbatu-so, mai treaz cu ceialalți, da s-o 
îmbrățișeze spunând cu greutate: 

„Vezi, Anico dragă, tu ești o nevastă... cum 
ma mai lăsat Dumnezeu în lumea asta“... 

Ea îi prindeă mânile, cu un zâmbet ușor: 

„Bine, dragul meu. Hai să ne mai și ho- 
dinim acum, că destul a fost!“ 

Se împrăștiau oaspeţii încetul cu încetul, 
bălăbănindu-se pe trepte și făcând mare tă- 
răboiu dealungul uliţii adurmite. 

* 

S'a isprăvit însă și cu zilele bune în scurtă 
vreme. 

Mojerele din curțile bogătanilor sunau tot 
mai a gol, și galbinii se împuţinau din ce 
în ce. 

Câte un chef mai straşnic tot se mai în- 
ighebà, când Buciumanii mergeau la oraș, 
dar chiotele erau mai potolite și bancnotele 
nu mai cădeau așa de ușor în talerul țiga- 
nului. 

„Au sărăcit buciumanii“ — spuneau ti- 
ganii în batjocură, în vreme-ce roșienii în- 
cepeau să asvârle din ce în ce mai mândri 
hârtiile de cinci și de zece. 

Nu sărăciseră buciuimanii — ci numai unii 
dintre ei. 

Cei cu scaun la minte, cari știuseră să 
adune bani albi pentru zile negre, râdeau 
înfundat de fudulia roșienilor. Dar cei cari 
risipiseră atâta bănet, cu amândouă mânile, 
stau îngrijați; nu mai dau pe la oraș — și 
își făceau slujba de supraveghetori la baie, 
dar totul eră degeaba! 

Steaua norocului se ascunsese undeva, de- 


“parte, 


* 


Când Gheorghiuţ și-a deschis ochii, a rămas 
înmărmurit. | se dusese moșia din brădet, 
câteva capete de vite, — și casa lui eră îm- 
povărată cu multe datorii. 

Din belșugul zilelor bune, se pomeni de- 
odată strâmtorat și stingherit şi nu știă în- 
cotră s'o mai ia și cu cine să se mai sfă- 
tuească. 

Stă zile întregi cu capul în palme, cu pri- 
virea pierdută — și socotiă în gând zilele 
până să vină execuţia să-l scoată și din casă, 
asvârlindu-l în puterea iernii pe uliţă... Și 
se miră cum nevastă-sa nu aveă nici o grije, 
ca și când n'ar fi știut nimic de ruina, ce 
aveă să se prăbușească asupra lor. 

Întro seară, când se întorceă dela baie 
trudit de moarte, nevasta îl întâmpină cu 
masa întinsă, cu zâmbetul ei biruitor pe buze. 

Mâncă, fără să spună o vorbă, înghițând 
în sec, cu gândul la necazurile, ce aveau să 
se prăbușească în curând asupră-i. 

Întrun târziu nevasta scoase de undeva 
o cană de vin și o puse pe masă. 

„Bea, bărbate!“ 

Gheorghiuț făcii ochi mari, pe urmă îi zise 
cu tristețe: 

„Nu mai beau, muiere, că nu mai am de 
unde. Și n'am nici chef! 

— Bea, bărbate, când îţi spun eu!“ 

El o privi încă odată și i se păreă că vi- 
sează, văzând-o cum eră de îmbrăcată și de 
înzorzonată. 

„Da' bine, muiere, nu știi tu, că nu mai 
avem nimic? Nu știi, că nici casa asta nu 
e a noastră ?“ 

Femeia clipi din ochi cu șiretenie. 

„Nu știi ce vorbeşti, Gheorghe! Noi suntem 
bogați; mai bogați de cum eram înainte“... 

Și zâmbiă într'una, saltându-și salba de 
argint pe sân. 

„Ai nebunit, muiere, ori îţi baţi joc de mine!“ 

Ea râdeă acum, scoțând la iveală șireagul 
dinților ei frumoși. 

„Hai şi vezi!“ 

ÎI luă de mână și îl scobori, prin întunerec, 
în pivniță. Trase câteva chibrituri pe pere- 
tele umed, până să dea lumină. 

Gheorghiuţ priviă aiurit, fără să înțeleagă 
ceva. 

Apoi scoase dintr'un ungher un borcan, îl 
deschise, spunând bărbatu-so: 

„Aprinde lumânarea.“ 

El o aprinse cu degetele tremurătoare. 

„Ce-i aici, bărbate?“ 

El căscă ochii mari; își duse degetele la 
tâmple, apoi îngână ca prin vis: 

„Aur. 

— Dar aici ce-i, îl întrebă nevasta, scoțând 
un alt borcan. 


— Aur! șopti el ca aiurit. 

— Şi aici și dincolo — și mai e încă, băr- 
bate“... 

Elo priviă buimăcit, nu puteă scoate o vorbă, 
pe urmă se aruncă asupra ei s'o strângă în 
brațe. Ea se apără cu amândouă mânile, dar 
el o strângeă atât de cu putere, încât pe urmă 
trebui să cedeze. 

„De unde-i aurul? 

— Lasă-mă, că-ți spun! 

— De unde-i, că până atunci nu te las!“ 

Și, în fâlfăirea lumânărei de său, femeia 
începu să spună în brațele bărbatului, ce o 
strângeau ca un cerc de fier: „Vedeam eu, 
că dacă e după capul tău, nu s'alege nimic 
din tot câștigul nostru. Și când tu risipiai 
cu amândouă mânile, eu adunam tot ce pu- 
team, furam dela băieși, din aurul nostru 
furam, din bogăţia noastră, care s'ar fi stre- 
curat întreagă, dacă n'aș fi avut minte eu... 
Am lăsat să ni să vândă totul... să rămânem 
aproape pe stradă — și iată acum îţi spun, 
bărbate, bagă-ţi mintea în cap, suntem mai 
bogaţi ca oricine din satul nost! 

Gheorghiuţ simți cum suflarea i se curmă, 
cum îl podidesc lacrimile. Vrea să mai spună 
ceva, dar vorbele i se opriau în gâtlej. Spuse 
abiă cu jumătate gură: 


„Tu, Anică, tu“... 
AL. Ciura. 


== 


Cântec trist. 


Vântule pustiu de toamnă 
Du-mi departe gândurile, 

Peste munți, peste vălcele, 
Să-mi mai treacă dorurile. 


Rătăcind prin largul firii 

De-o 'ntâlnești pe căi pribeagă, 
Să-i șoptești în treacăt cumva, 
C'o doresc și că mi-e dragă. 


Câtă jale port în suflet 
Numai Domnul mă mai știe, 
Și mă mir ce rost mai are 
Și vieața mea pustie. 


Nu mai sunt ca m vremi trecute 
Copilaș al primăverii, 

În privire și pe tâmple 

Se văd urmele durerii. 


Înzadar clădesc azi vise 
Și-mi rechem trecutul iară, 
Roata vremii și ursita 
Calea vieții mi-o schimbară. 


Sebastian Bornemisa. 


== J* 

Socoteala... 
— Schiţă. — 


Peste noapte dase un priscău de zăpadă, 
cu îngheț. Pe unde trecuseră în ajun oile, în 
urmele unghiilor se închegase stropul, și poj- 
ghița albicioasă de pe d'asupra cu luciri de 
sidef păreă o risipă de scoici desghiocate, 
semănate în tot lungul lăsătorii, dela adăpoiu 
până la târlă — târla de șovar, țuguiată, la 
intrare cu două coarne de baltag încolăcite, 
bătute întrun proţap. 

Pe o margine de sat, d'asupra armanului, 
se învârtiau în păinjeniș de ceaţă, ciorile; 
cu penele spulberate de vânt ai fi zis așchii 
negre svârlite în sus de vârtej: croncăniau 
pustiile de ele... 

Porumbac spusese de cu vară celora cari 
îl sâcâiau cu răfueala muncilor: 

„Socoteala, măi băieți, la zăpadă... V'o spun 
ca să n'avem vorbă. Mie cicăleala nu-mi place“. 

Oamenii pusese ochii pe fărâmița asta de 
fulgueală și, de bună credință, cum a tras 
argatul dimineața zăvorul dela poarta pitică 
și-a făcut brânci buturugii într'o parte: pâș! 
pâș! pe lângă gard, unul câte unul, strângând 
oticul la subțioară, s'au strecurat în curte. 
Care cu nădragi creți de abă, ca pe Vlașca; 
cu mintenele civite, pe un umăr, flăcăii, cei 
mai mulți pirpirii, cu fluierile într'o foaie de 
pânză... Răzimaţi de pătulul inspicat de ștu- 
leţii aurii, ieșiți printre nuele, stau ciopor... 
Când s'o sculă boierul și-o da perdeaua de 
borangic în lături să-i vază pe fereastră. 
Chiteau pe sub geană... Îndrăzneală prea 
mare să spue că zăpada i-a adus nu prea 
aveau, da' dè! pasă-mi-te încercând așa în 
gloată, mai copii, mai mătuși printre ei, mare 
să-i ia la goană ca pe niște haimanale; ai 
lui erau doară, şi de s'ar încumetă să dea 
bir cu fugiţii, încotro s'o apuce?... 

* 

Gândurile astea nerostite par'că le-a gâcit. 
De departe le pricepi tot rostul lor adânc 
Porumbac, că, vezi, firea bună nu te minte, 
totdeauna îți dă de veste, te apără, te in- 
deamnă ce să faci. 

În odaia strâmtă, cu pereţii albi, împăcat 
cu el însuș și cu lumea, își sorbiă ceaiul 


chihlibăriu. Frântura de turtă prăjită dogoriă 
mireasmă alături, pe-un șervețel de casă, în- 
vărgat. Fusese bunicel și anul ăsta; iar bău- 
tura fierbinte, suptă pe 'ndelete, pe o dimineață 
jilavă, mocnită, cu hambarele ghiolc de bucate 
și în țarină cu grâul răsărit de-o schioapă 
— îi mergeă în mădulare. Parcă și lingurița, 
când se atingeă de buzele subțiri ale paha- 
rului scoteă sunete dulci, plăcute de nu mai 
aveă cum... Îi eră drag să le auză: i se păreă 
prigoană de talancă picurată prin luminiș de 
lăstar... Zâmbiă pe sub mustața tunsă, când 
se crepă ușa. Pădurarul, subțiindu-și pieptul, 
puse un vârf de opincă pe scânduri. 

„Ce-i porunca, Miroane? 

— Cică să-i socotim, auzi Românii?! 

— Să-i socotim Miroane, dacă zici tu“. 

Miron, răsucit pe câlcâie, în cojocel fără 
mâneci, cu mânile strânse pe ivăr, răspunde 
din plete jucându-le pe umeri. 

Stăpânul, dintrun dulap, scoate catastifele, 
le rânduește pe masă. 

„Chiamă întâiu Nejlovenii... 
ispravă... stau departe...“ 

Pădurarul strigă odată, svâcnit, cu palma 
la gură: 

„Chiva Văduva!“ 

Și repede trage ușa să nu-și facă loc frigul. 

Intră cocârjată o babă, cu fața pământie, 
rece, înfofolită într'o cațaveică ruptă, spin- 
tecată pe la subțiori. Nu ştie cum să se ție 
pe picioarele degerate, oblojite în niște zdrenţe 
legate cu fășii de arțar petrecute pe sub 
talpă. Mânile plesnite, pline de noroiu, negre 
ca două rădăcini, le are încleștate de-o scur- 
tătură. Se uită speriată. La gât îi spânzură 
o flendură de blană, agățată prin gherghinari 
cum s'a târît d'abușile zorind să scurteze din 
cale, să i se facă ziuă la conac, la mila cio- 
coiului... Prăpădită, cu umerii deșelați, aş- 
teptă osândita. 

Domnul poartă degetul pe rânduri, de sus 
în jos, pe urmă în răspăr își întărește glasul: 

„Babo, ai zece zile la lipitul oborului...* 

Din grumazul pleşuv, întins, o voce răgu- 
șită, stinsă, iese sugrumată: 


sunt mai de 

„O fi! 

— Şase zile la pălămidă. 
— O fi şi asta! 

— Cinci la praşilă. 

— O fi, dè! 


— Trei la fasole.. 

— O fi, la ce să vorbesc... 

Împlineşte cu întrebarea: 

„Biletele le-ai adus?“ 

Tăceă, dusă de pe lume. Pădurarul o sgâlțâe, 
îi toarnă apăsat în văcălia urechii: 

„Boieru te 'ntreabă de țudule... 
unde sunt?!“ 

Baba acu habar nu mai are de boier, vor- 
beşte cu pădurarul ca și cum ar fi singuri; 
îi spune numai lui, tare: 

„N'am! N'am, nu! le-a ros capra!“ 

lertător, înduioșat, domnul Porumbac ia 
încă odată zilele pe slovă, înnumără, scade... 


“u 


țudulele 

„Tragem din spor ierbăritul caprii pe un 
an... mai ţi se cuvine, babo, douăzeci și patru 
de lei în cap. Așa-i? 

— O fi!“ 

Se apleacă peste saltar, de sub teanc scu- 
tură o hârtie de douăzeci și din cutioara de 
sârmă alege două bucăți de câte doi lei. 
Așterne hârtia, argintul alături. 

“„Hârtia umblă un pol, sfănţoaicele câte 
doi lei una, face taman douăzeci și patru. 
Ăsta ţi-e dreptul“. 

Bătrâna cutează un pas. Vrea să întindă 
mâna, da' sgârcită de răceală, scurtă, nu 
ajunge. Ridică argintul. Hârtia o adună, dă 
s'o pitească în sân, în sânul veșted, lipit de 
coaste, fără cămașă. Binișor pune pe masă 
doi franci; îi împinge cu unghia cătră boier: 

„Poftim maică, banu ăsta dela baba... 
clătește-ți și dumneata gura...“ 

V. Ciofiec. 


l. 
Pădure, pădure, 
Domnul să se 'ndure, 
Dar să-ţi dărucască, 


Frunza să-ţi mărească, 


Să ţi-o bată iară 
Vânt de primăvară. 


Să răsune ’n vale 
Freamătele tale, 
Și să le îngâne 
Undele bătrâne 
Și din înălțimi 
Glas de serafimi. 


Pădure, pădure, 
Domnul să se 'ndure 
Şi graiu să-ți trimită 
De mamă iubită, 
Ca să-ți înțeleg 
Dorul tău întreg. 


===, 


Frăngurele. 


Să 'nțeleg mai bine 

Cum mă chemi la tine, 

Să mă legeni lin, 

Că-s voinic strein, 

Și duios să-mi spui: 

— Lui, puiule, lui!... 
II. 


Cucule, haiducule, 
Tu pribeag și eu pribeag, 


Drag mi-e codrul verde, drag. 


Vino să ne 'mprietinim 
Şi-amândoi să haiducim, 

Să pornim în zori de zi, 
Văile când s'or trezi, 

De ne-or da, de nu ne-or da, 
Noi cu sila vom luă: 
Gingășia florilor 

Și surâsul zorilor, 

Farmecul seninului 

Și albeaţa crinului, 


= 


Aurul ponoarelor, 
Șoaptele izvoarelor, 

Să le ducem dragei mele 
Pentru buze subțirele!... 


HI. 
Câte pasări întâlnesc, 
Toate mi se jeluesc, 
Că se duc și nu mai vin 
Zilele cu cer senin. 


Mierla cântă-a pribegie, 
Cucul a călătorie, 
Turturica la tulpină 

Se oprește și suspină, 
După dragostea ce-i moare 
Cântă o priveghetoare. 


Jale, farmec, vis și dor 
Tremură în viersul lor. 
Și mă doare, când l-ascult: 
Cin” mi-e drag s'a dus de mult!... 


|. U. Soricu, 

Vieaţa unei mame credincioase. 


Anastasia Şaguna, mama mitropolitului Andreiu. 


IX. 

La 15 Noemvrie 1823 încearcă și sora lui 
Evreta, Ecaterina a se întoarce la religia or- 
todoxă. Într'o petiție adresată din Mişcolț 
cătră protopopul catolic Barkóczy de acolo 
spune, că nu de mult i s'ar fi dat ocazie a 
se mărită după un om cu stare bună, dar 
acesta aflând nesiguranța și încurcăturile, în 
care a fost ea adusă în urma apostasiei ta- 
tălui său Naum, s'a retras (,„âllapotomnak 
velejét megértvén, hogy görög hitem miatt, 
melyben születtem sorsomnak kimenetele bi- 
zonytalan avagy hogy e miatt küzködnöm 
kellenne, szeretetétől elâlivân, magát vissza- 
huzta“). Deaceea voind ea să rămână în 
credința, în care s'a născut și apropiindu-se 
de vârsta obicinuită de 18 ani, roagă pe 
protopopul să binevoească a luă asupra-şi 
instrucția obicinuită, de 6 săptămâni. Legile 
de pe atunci adecă cereau, ca cine vrea să 
treacă dela religia romano-catolică la alta, 
să învețe 6 săptămânieprincipiile credinţei 
dela un preot catolic şi apoi să se supună 
unui examen, spre a dovedi, că le cunoaște 
pe toate, dar deși le cunoaște nu vrea să le 
urmeze. 

Protopopul a cercat s'o împiedece dela 
pasul acesta. Deaceea se adresează și ea 
cătră palatinul țerii și provocându-se la ca- 
zul fratelui său Evreta, căruia i s'a îngăduit 
să rămână în legea strămoşească, nădăjdu- 
eşte că și ea se va puteă împărtăși de gra- 
ţia Maiestăţii Sale. De altfel nu tăgăduește 
înclinaţiei inimii sale de a rămâneă în cre- 
dința în care s'a născut. Care va fi rezul- 
tatul examenului de 6 săptămâni? Se va 
vedeă la urmă („non diffiteor, me hucdum 
religionem, in qua nata sum, praeligere velle; 
quid effectus uberior praescripta 6 Hebdo- 
madum ‘institutio productura sit? eventus 
docebit; me tamen, si mentem meam, quoad 
praeligendam Graecam Religionem declara- 
vero, eiusdem, quo Frater Fanciscus gaudet, 
favoris e clementia Suae Maiestatis Sacra- 
tissimae participem reddi sperare sustineo“). 


(Urmare.) 

Sfatul țerii a înaitat petiția Ecaterinei la 
împăratul cu propunerea, ca să fie respinsă 
căci Ecaterina va împlini vârsta legală de 
18 ani numai în 27 August 1824. Din Viena 
a și urmat în 23 lanuarie 1824 o hotărire 
în senzul acesta. Cu 3 zile mai târziu vica- 
rul general din Agria se adresează cătră pa- 
latinul cu o pâră, în care arată, că Anastasia 
și rudeniile ei au încercat să seducă pe Eca- 
terina, contrar declaraţiei lor din 1816 („mater 
et consanguinei puellae in obversum dota- 
rum altissimo loco Reversalium seducti- 
onem eius attentaverunt“) cere deci, 
ca aceștia să fie admoniaţi, iar Ecaterina, 
spre a o scăpă de astfel de seducere ulte- 
rioară, să fie dusă în Agra („puella ulteriori 
seductioni eripienda Agriam transpo- 
natur“) iar bunicul să fie constrâns a plăti 
spesele de întreținere, spre a se da prin 
aceasta exemplu folositor și altora („ad sa- 
lutare aliorum etiam exemplum“). Anastasia 
și Mihail au fost admoniaţi, dar Ecaterina a 
rămas tot în grija lor. 

În 26 August 1824, deci cu o zi înainte 
de a împlini vârsta de 18 ani Ecaterina 
înaintează din nou rugare cătră palatinul 
terii, sperând, că acum, după ce motivul, 
pentru care a fost respinsă întâia ei rugare 
a dispărut, i se va îngădui și ei libertatea 
de a-și mărturisi credința așa, cum o în- 
deamnă inima, după cea mai intimă convin- 
gere a ei („polliceor: me juxta intimam 
convictionem mentem meam decla- 
raturam esse...) 

Această rugare a Ecaterinei fu înaintată 
(în 31 August 1824) acum la împăratul cu 
propunerea de a se încuviință Ecaterinei in- 
strucția religioasă de 6 săptămâni și exa- 
menul cerut („siquidem recurrens 18-mum 
aetatis annum jam compleverit, eandem ad 
subeundam sex hebdomadalem instructionem 
clementer admittendam existimari“.) 

Ecaterina începuse a luă instrucție dela 
parohul orăşenesc din Mișcolţ, baronul Bar- 
koczy. Dar acesta după câtva timp pretinde 

ca fata să fie luată dela mamă-sa și dusă 
în Agria, căci altfel toată instrucţia lui va 
rămâneă fără rezultat („sicque ipse institu- 
tionis suae fructibus carere debeat“) Anas- 
tasia se împotrivește, scriind (la 7 Martie 
1825) palatinului, că dânsa nu poate să-și 
lase fata sa frumoasă în grija altora, în 
cari nu se poate încrede, deși îi venerează 
de altfel (quod filiam, 18 annos suae aeta- 
tis superantem, formosam aliis concredere 
debeam, a quibus non abstante omni vene- 
ratione confidere nequeo“). Dar ca să înlă- 
ture orice bănueală, că dânsa ori rudeniile 
ei ar încercă să abată pe Ecaterina dela 
religia catolică, are de gând s'o ducă la 
Pesta într'o mănăstire de călugărițe, să în- 
vețe acolo între persoane de sexul său („inter 
sui sexus personas) dela catihetul Au- 
gustin Megele, fiind departe de oameni 
gr.-orientali, ca în chipul acesta să fie şi 
mai vădit, că ea, Anastasia sau rudeniile ei 
nu voesc să pună nici o piedecă, nici să res- 
trângă libertatea Ecaterinei („ut ita tam ego, 
quam caeteri consanguinei, non obstante re- 
ligionis difformitate clare luculentum de eo 
praebeamus testimonium: nos nullum pror- 
sus obicem ponere, aut filiae liber- 
tatem restringere velle...“) 

În sfârşit la 11 Aprilie 1825 şi-a început 
Ecaterina instrucția de 6 săptămâni. În ziua 
primă, dupăce i sa explicat scopul acestei 
instrucțiuni, fiind întrebată, din ce motiv vrea 
să-și schimbe religia, Ecaterina a răspuns: 
„Eu nu vreau să-mi murdăresc apa din botez, 
m'am născut în legea grecească (adecă or- 
todoxă-răsăriteană) în aceeaș lege vreau să 
și mor. Dacă până acum am fost crescută 
în religia catolică și am urmat-o, la aceasta 
m'a silit porunca principelui; acestei porunci 
am fost datoare a mă supune. Acuma însă 
ca maioreană am scăpat de sub legea aceea 
și mi s'a dat voie să aleg între cele două 
religii. Deci eu o aleg pe cea grecească, doar 
numai în privința limbii ne deosebim de cea 
papistașă. 

„După aceea i s'a spus, care este temelia 
de căpetenie a religiei, adecă Dumnezeu, și 
dupăce i s'a explicat ființa și însușirile lui, 
punându-i-se întrebarea: Ce este D-zeu? 
Ecaterina a răspuns: „Înţeleg, ce este D-zeu, 

dar nu-l pot explică, nici însușirile nu i le 
știu numără; nici să nu poftească cinstitul 
domn (adecă preotul examinator) ca eu să 
le învăţ acestea și întreg catehismul din cu- 
vânt în cuvânt, căci de așa ceva nu sunt 
în stare“. 

La celelalte întrebări, câte i s'au mai pus, 
42 de toate, în fiecare zi o întrebare a răs- 
puns scurt sau simplu cu „nu știu“! 

După terminarea examenului capelanul din 
Mişcolţ, Gaşpar Vezerle, îi dă un atestat (30 
Maiu 1825) în care arată, că Ecaterina deși 
a trecut prin examenul cerut, a rămas totuș 
firm decisă a urmă principiile religiei gre- 
cești neunite, findcă așa îi dictează conștiința 
și îndemnul lăuntric al inimii sale. Deaceea 
nu vrea să se abată dela felul de a se în- 
chină lui Dumnezeu întocmai ca și strămoșii 
săi nădăjduind, că fericirea cea vecinică a 
a vieţii viitoare o va găsi în religia, în care 
a fost născută și botezată („cum tamen ex 
dictamine conscientiae suae, inter- 
naque animae persuasione ad reci- 
pienda sacra Graecorum non unitorum, in 
quorum Religione primam lucem intuita, coe- 
tuique eorum per sacramentum Baptismatis 
adlecta fecit, ungeretur, firmiter sibi pro- 
posuit se a modo colendi Deum ab 
avis suis usuato recedere nolle, aeter- 
namque beatam futuram sortem in ea reli- 
gione speraturam, in qua nata et baptizata 
exstitit“.) 

Deşi atestatul acesta eră atât de favorabil 
pentru cauza Ecaterinei, vicarul general din 
Agria, losif Novâky a mai încercat totuș, 
încăodată, să împiedece trecerea ei în sânul 
bisericii strămoşeşti. În 29 Iunie 1825 scrie 
palatinului, rugându-l să respingă cererea 
Ecaterinei, căci aceasta mare nici un motiv 
de a părăsi religia romano-catolică decât 
doar speranța, că trecând la religia gr.-ne- 
unită se va puteă mărită mai ușor („neque 
aliud Religionem Graeci non uniti ritus 
amplectendi motivum haberet, quam quod 
in hac se facilius sponsum nactu- 
ram speret“). 

Dacă s'ar împlini dorința Ecaterinei, scrie 
vicarul, această soluție ar fi păgubitoare pentru 
credința catolică („fidei catholicae preiudi- 
ciosa ẹsset...“) Consiliul locțiitor însă nu 

ține seamă de cererea aceasta a vicarului ca- 
tolic, ci în raportul său cătră rege (12 lulie 
1825) face propunerea, să i se dea şi Eca- 
terinei libertatea exerciţiului religios („eidem 
dictae Religionis, in qua nata et enntrita fuit, 


Iconostasul bisericii române ortodoxe din Mişcolț. 


liberum exercitium benigne concedendum esse 
existimet“). 

Prin decretul din 9 Septemvrie 1825 pro- 
punerea aceasta a consiliului locțiitor a fost 
confirmată și de regele. 

Aşadar după lupte și stăruinți îndelungate 
și Ecaterina este redată acum bisericii or- 


todoxe și credinții sale strămoșești. Despre 
soarta ulterioară a vieţii sale în lipsa de docu- 
mente, nu se mai poate spune nimic sigur, 
Numele ei dispare de aci încolo, din docu- 
mente, pe când cu fratele ci, Evreta, care 
ajunge negustor cu 
stare bună și cu vază 
în Pesta ne întâlnim 
şi mai târziu: în 18 
lanuarie 1848 îl vedem 
ajutorând pe fratele 
său, atunci vicar în 
Ardeal, cu suma de 
1000 fl., iar întrun ma- 
nifest din 21 Maiu 1848 
îl găsim iscălit ca de- 
putat al oraşului Pesta. 

La 1849 însă nu mai 
trăià nici el, nici Eca- 
terina. Aceasta se ştie 
cu siguranță, 


X. 

Copilul cel mai mic, 
Anastasiu, care aveă 
să devină mai târziu 
episcopul și mitropo- 
litul Andreiu şi a că- 
ruia soarte ne intere- 
sează mai deaproape, . 
își începi studiile ele- 
mentare în școala gre- 
cească din Mișcolț, făcii 
apoi tot acolo și cur- 
sul secundar în gimna- 
ziul catolic şi-l ter- 
mină la vârsta de 18 ani 
cu succes eminent în 
gimnaziul călugărilor 
piariști din Pesta. În 
atestatul lui de înche- 
iere a studiilor secun- 
dare se spune, că Anas- 
tasiu Şaguna e, după religie: romano-ca- 
tolic, iar după națiune: Ungur („Hun- 
garus“), că a cercetat în mod cuviincios 
școala și biserica („cele sfinte“), că a obți- 
nut la studiul religiunii nota eminent, iar în 
limba maghiară, precum şi „în litere şi ști- 
ințe“ a fost al 17-lea eminent între 103 

conşcolari ai săi, dintre cari 32 erau emi- 
nenți.!) 
Acest rezultat, atât de frumos, eră chemat 
a determină pe ceice se interesau de soarta 
excelentului tânăr, îndeosebi pe bunul său 
protector Atanasie 
Grabovsky, care-i eră 
acum ca un părinte, 
să nu cruțe nici O 
jertfă, ci să-i dea tot 
ajutorul posibil și tre- 
buitor la continuarea 
studiilor. Ceeace se și 
întâmplă. După ter- 
minarea studiilor se- 
cundare Anastasiu 
urmează la „universi- 
tatea crăească“ din 
Pesta, timp de 3 ani 
cursul de filozofie și 
drepturi, făcând studii 
serioase, a căror te- 
meinicie se resimte 
mai târziu adeseori în 
scrierile lui, ca și în 
discursurile politice și 
în diferite acte, chiar 
Și în cele oficiale. 
Tocmaila începutul 
studiilor sale univer- 
sitare a făcut și el 
pasul însemnat, pe 
care-l făcuseră și fra- 
tele său Evreta și sora 
sa Ecaterina. Ca as- 
cultător de filozofie în 
anul întâiu, la 9 zile 
dupăce a împlinit vâr- 
sta legală de 18 ani, 
s'a întors și el în sâ- 
nul bisericei strămo- 
șeşti, dând o decla- 
rație foartecategorică, 
în care spune, că studiind cu succes emi- 
nent în gimnaziile catolice din Mișcolț şi 


1) Acest atestat poartă datul: Pesthini apud Sch. 
P. Anno 1826 mensis Decebr. 26-a şi e semnat de 
„Giycerius Aigle e Sch. Piis m. p. Director Gym- 
nasii“ şi de „Constatinus Eschuer m. p. e S. P. 
2-ae Humanitatis Professor et Exhortator Gymnasii“, 

Pesta, și ocupându-se în mod sârguincios cu 
studiul religiunii, cunoaște din fir în păr prin- 
cipiile religiei romano-catolice; cu toate acc- 
stea convingerea intimă sau inspirația lui îl 
îndeamnă: să urmeze sfintele precepte ale 

bisericii greco-orientale („me inxta intimam 
meam  convictionem aut influxum Sacra 
Graeco-orientalis Ecclesiae sequi 
velie, hisce declaro“). Aceasta e cea 
mai firmă hotărîre a lui („ut firmissimi 
mei propositi clarum praebeatur 
testimonium“). Dar fiindcă din studiul 

religiunii a obținut nota eminent, se roagă 
a fi dispensat de obicinuitul examen, de 
6 săptămâni, prevăzut în lege, pe care în 
cazul de față îl află de prisos („et cum in 
scholis publicis Religionis Romano-Catho- 
licae Doctrinam solerter exceperim, calcu- 
lumque eminentiae emeruerim, praescriptam 
secus 6 Hebdomadorum institutionem su- 
perfluam esse censendo, una me ab 
hac dispensari orando, protegi demisse 
suplico).!) 

Această declaraţie o trimite palatinului și 
consiliului locţiitor al țerii, însoţită de o pe- 


Cripta familiei Grabovsky în cimiterul Kerepesi din Budapesta. 


tiție, în care pe lângă motivele înșirate mai 
sus, amintește și împrejurarea, că dânsul a 
aparținut de fapt bisericei gr.-orientale până 
la vârsta de 8 ani, până la anul 1816 („me 
usque annum 1816 in Ecclesia Miskol- 
tziensi Graeco-Orientali Sacram coenam co- 
municavisse“.) 

Consiliul locțiitor a exmis o comisiune de 
3 inși, să cerceteze cazul. Această comisiune 
raportează în 20 Februarie 1827, că înainte 
de toate au încercat cu tot dinadinsul să-l 


1) Declaraţia aceasta e datată: Pesthini 29-a 
Decembris 1826 şi semnată „Anastasius Sa- 
guna m. p. Philosophiae in Regia Univer- 
sitate l-um in anum Auditor“, 

înduplece pe Anastasiu a rămâneă și mai 
departe în religiunea romano-catolică („a fo- 
lyamodót elsőben is a Catholica Hitben va!6 
további megmaradâsra hathatósan 
megintettiik“). Dar observând, că această 
stăruință nu are nici un rezultat, l-au luat 
cu severitate la întrebări („szoros kerdăre 
vettiik“) să afle cine sau ce îl îndeamnă a 
se întoarce la legea greacă neunită, nu cumva 
nişte promisiuni sau ademeniri din vreo parte. 
Anastasiu a declarat înaintea acestei comi- 
siuni, atât cu graiul cât şi în scris, că dânsul 
nu se crede chemat a judecă, dacă religia 
gr.-orientală este mai 
bună și mai mântuitoare, 
ori cea catolică, ci el 
are o singură dorință: să 
poată trăi şi muri 
în religia, în care 
s'a născut, („csak 
egyediil azon kivânsâg 
buzditia Otet, hogy azon 
vallásban élhessen 
és halhasson meg, 
a melyben szüle- 
tett.“) La această ho- 
tărîre nu l-a îndemnat 
nici un fel de silă sau 
ademenire sau promi- 
siune din partea rude- 
niilor („qui e parte con- 
sanguineorum seu per- 
suasiones, coactiones 
aut minimus influxus in- 
tercessisset, sed pro- 
prio meo motu, ex intima convic- 
tione Religionem eam, in qua natus 
et baptizatussum... sequi desidero). 
Și deaceea roagă pe Maiestatea cu cele mai 
umilite rugăciuni, să se milostivească a-i în- 
gădui și lui să-și urmeze libertatea conștiinții 
fără nici o siluire („de genu Suam Majesta- 
tem Sacratissimam imis orando precibus, qua- 
tenus mihi Libertatem Conscientiam meam 
citra coactionem sequendi clementissime con- 
cedere dignaretur. Pesthini 17-a Februarii 
1827-a Anastasius Saguna m. p.) 
Declaraţiile lui Șaguna și raportul comi- 
siunii de investigație le înaintează consiliul 
locţiitor, în 1 Maiu 1827 regelui cu pro- 

punerea, că fiind Anastasiu Șaguna deplin 
versat în principiile şi dogmele credinţei 
catholice, să i se îngăduie și lui libertatea 
exerciţiului religios, precum s'a îngăduit şi 
fratelui său Evreta, fără a mai pretinde, să 
se supună obicinuitei instrucţii catholice de 
6 săptămâni („a paritate fratris Francisci, 
cuiabsque praeria sex hebdomada- 
rum Cath. Institutione liberum Re- 
ligionisexercitium concessum est“). 

Din Viena s'a dat însă ordin (la 13 Iu- 
lie 1827) că înainte de a trece la religia gr.- 
orientală, Anastasiu Șaguna să urmeze obi- 
cinuita instrucție catolică la vestitul orator și 
savant Augustin Popol și despre rezultatul 
acestei instrucții să se facă raport la timpul 
său („per constitutum ad universitatem Pes- 
tanam... Sacrum oratorem Augustinum Po- 
pol, virum ab eruditione et discretione com- 
mendatum consueta normalis institutio im- 
pertiatur et super resultato huius Institu- 
tionis Relatio suo tempore praestetur“). 

Acest ordin îl comunică (în 8 August 1827) 
consiliul locțiitor senatului universitar și vi- 
carului romano-catolic din Agria. 

Instrucția aceasta s'a început în 5 Noem- 
vrie şi a durat până în 18 Decemvrie 1827. 
Ea ar fi trebuit făcută în prezența a cel 
puțin doi martori, dar profesorul Popol spune 
într'o declarație a sa din 23 Decemvrie 1827, 
că având a face cu un student universitar, 
n'a aflat de lipsă a mai chemă și martori, 
ci a considerat cazul acesta ca fiind excep- 
țional. Consiliul universitar aduce această 
împrejurare și la cunoștința palatinului prin 
hârtia sa din 4 Martie 1828 („Exhortatorem 
Academicum Augustinum Popol ad institu- 
tionem sex hebdomadalem requisitos se- 
cus altissimo jussu testes ideo non 
adhibendos censuisse, „quod in hoc 
casu exceptionem subversari prae- 
tendat“ semnat rectorul universității, La- 
dislaus Vass m. p. Historiae Ecclesiasticae 
Professor). 

În atestatul dat de Augustin Popol, în 27 
Aprilie 1828, asupra acestui examen, se 
constată, că Şaguna a ascultat cu atențiune 
şi cu modestie, cum se cuvine unui student 
universitar, explicarea întregei doctrine reli- 
gioase, ceeace însă nu l-a împiedecat a dẹ- 

clară la sfârșitul celor 6 săptămâni, că dânsul 
vrea să rămână statornic în religia 
mamei sale, mai ales fiindcă e convins, 
că rămânând în această religie, care-și trage 
originea dela Hristos, va dobândi feri- 
cirea cea vecinică („sepenes mater- 
nam Religionem perseverare velle 
cum praesertim censeat se etiam penes hauc, 
cum pariter a Christo originem trahat, salu- 
tem aeternam consecuturum esse“). 


Crucea aşezată de episcopul Șaguna la mormântul 
mamei sale. 


Pe baza acestui atestat înaintează, în 6 
Maiu 1828, consiliul locţiitor raportul său 
cătră rege, propunând, ca precum sa dat 
fratelui Evreta și surorei Ecaterina libertatea 
a se întoarce la religia grecă neunită, tot 
astfel să i se dea și lui Anastasiu Șaguna 
voie a-și urmă convingerea sa („dictae Re- 
ligionis exercitium pari benignitate 
in salvo relinquendum esse cense- 
atur“). 

Regele a confirmat propunerea aceasta prin 
hotărîrea din 25 lulie 1828 '), care s'a comu- 


1) Semnată de comitele Adam Seviczky şi Stefan 
Géczy. 

nicat în 2 Septemvrie 1828 prin consiliul mai deaproape interesat, pe eminentul tânăr 
locțiitor, arhiepiscopului romano-catolic din universitar Anastasiu Șaguna și pe cei mai 
Agria, consiliului universitar și comitatului deaproape ai săi. 

Pesta, pentru a înştiință despre ca și pe cel (Va urmă.) Dr. |. Lupaș. 


=] 


Cântec de toamnă. 


De o rază caldă sărutat Din mugurul lui tinerel 
Deschide ochii la lumină, Primăvărateca iubire, 

Pe stratul veşted din grădină Îşi cere partea dela fire 

Un trandafir întârziat. Şi firea s'a ’ngrijit de el. 
Deasupra lui cad aplecate L-a pus la umbră de copac 
Māceşe roșii scai uscați, L-a coperit cu fulgi de floare, 
Şi nuci de vânturi scuturați Şi i-a trimis târziul soare 

Îşi chiamă frunzele uscate. Nănașe pruncului sărac. 

Un strop de rouă e 'n potirul Pe o rază din amiază lină 
Întârziatului nepot, ` Tomnatică ce l-a căutat, 

E rece soarele de tot În umbra pomului uscat 

Se înfioară trandafirul. Pe stratul veşted din grădină. 


Maria Cunţan. 
=) 


Ai fost un vis... 


Ai fost un vis frumos În chip de îngerel 

În revărsat de zori, Minune din poveşti, 
Plăpând infiripat l Cu părul auriu 

Din raze și din flori. Și ochi dumnezeești. 
Ai fost un vis ceresc Fermecătorul vis 
Senin curat și sfânt, O clipă mi-a părut, 
Venit din fund de zări Şi când m-am deșteptat 
Pe aripe de vânt. Simţii că te-am pierdut. 


Deatunci zadarnic plâng 
Puterilor din cer, 

Și zărilor de sus 
Zadarnic te mai cer. 


Aurelia Pop. 


= 

Din lumea celor 


Ca soarele!... 

O casă, o livadă și o curte mare. În casă 
stau stăpânii; în livadă sunt pomi roditori; 
în curte feliurimi de paseri. 

Așa, în curtea aceasta sau întâmplat 
multe și mărunte, căci unde-s paseri multe, 
dragostea-i stăpână. Nu mai departe, acum 
o lună, un cocoș a fugit, peste gard, cu bo- 
gheta altuia. Nu i-a mai văzut deatunci ni- 
meni! Unele paseri spuneau una, altele alta, 
gâștele șușoteau, fel și chipuri, pe socoteala 
celor doi îndrăgostiţi. Ei și-au văzut de treabă. 
Acum o săptămână o găină, oamericancă, 
zor nevoie după un pichiroiu. Au șters-o și 
aceștia. lar zarvă, iar șușoteli, nimeni nu 
mai puteă nici dormi, nici mâncă; cum se 
întâlniau două paseri față 'n faţă se 'ntrebau: 
— „Ce-i cu americanca?“ Cealaltă: — „Ce-i 
cu pichiroiul?“ Pichiroiul așa; americanca 
altfel. Şi ei doi habar n'aveau de gura lumei! 

Deaceea când pichirea, stingheră, hotărî 
să-și caute un soț, și-și puse ochii pe păun, 
— pasere de neam mare, — se feri de toți, 
de frică să nu li se pună cineva de-a curme- 
zișul dragostei. Și-a început pichirea să se 
învârte °n sus și 'n jos, pe lângă păun. Azi 
așa, mâne iar așa, până când i-a venit odată 
la socoteală şi i-a șoptit, cu glasul ei cel 
mai dulce: „Pi-chi-chi-chi-chi-ri“, — Te iu- 
besc!“ Păunul a privit-o dintru'ntâiu de sus, 
dar pe urmă și-a dat seama că nici pichirea 
nu e de lepădat, mai auzise că dragostea, 
dacă o întâlneşti, s'o culegi de ori unde-ar 
fi, s'au rotit, și-a răspuns: „Chiau!“ — „bine!“ 
Şi zilnic s'au curtat. Pichirea, mică și pes- 

triță, dar șireată; păunul mare, minunat de 
frumos, dar cam sec. : 

Și așa, într'o dimineaţă, pichirea, harnică 
titirez, s'a sculat mai devremior chiar decât 
cocoșul, a ciugulit ce a putut, şi pe urmă 
s'a dus subt culmea păunului, de l-a sculat. 
Și amândoi, aripă la aripă, au pornit pe pa- 
jişte. Flori, răcoare, mireasmă dulce. Pentru 
întâia oară și-au apropiat pliscurile: Întâiul 
sărutat! — „Sunt mulțumită!“ — „Chiau!“ 

„Sunt fericită!“ — „Chiau!“ Ce Dumne- 
zeu, gândește pichirea, numai atât e în stare 
să-mi răspundă? Şi în clipa ceea se înălță, 
rotund și de aur, soarele! Peste lume se 
revarsă valuri de lumină. Păunul strălucește 
de par'că ar fi îmbrăcat în fir. Pichirea îl 
priveşte încântată, mândră de frumuseţea 
iubitului ei. Apoi se întoarce de se uită, ui- 
mită, la soare. Și, cu sufletul ei sălbatec, 
plin de poezie, își îmbie și iubitul. — „Pri- 
vește, privește dragă!“ Dar păunul se supără. 
Îngâmfala îi descleștează limba: — „Ce să 
te uiţi la soare când mă ai pe mine! Rogu-te, 
priveşte-mă!“ Și cum pichirea se uită încă 
spre răsărit, păunul i se pune drept în față 
și își înrotește coada: — „Privește-mă!“ Se 
uită pichirea, se uită mirată, apoi, dumerin- 
du-se, îi răspunde: — „Te privesc, dar ascun- 
zându-mi lumina soarelui nu-ți mai văd nici 
strălucirea ta“. Și, desamăgită, pichirea îi în- 
toarce spatele. 

Numai așa paserile din curte nu mai avură 
prilejul să șușotească pe socoteala aitor doi 
îndrăgostiți. 

Em. Gârleanu. 


=] 


Cronică. 


Bătrânii şi tinerii. De o vreme încoace în presa 
cuotidiană se publică fel şi fel de „păreri libere“ şi 
de „păreri sincere“ despre rostul bătrânilor și tinerilor 
în vieaţa noastră publică. Chestiunea aşa cum se dis- 
cută nouă ne pare falşă, fiindcă la noi nu e şi nu poate 
fi vorba de o luptă între bătrâni și tineri. O asemenea 
luptă ar presupune o divergență de idei între cele 


două generaţii, ceeace în realitate nu există. La noi 
între oamenii de diferite vârste nu e o deosebire de 
principii și de convingeri, din simplul motiv că ele în 
cele mai multe cazuri lipsesc. Oamenii noştri sunt 
călăuziţi în vieaţă numai de păreri, cari se schimbă 
dintr'o clipă întralta. Azi îi vezi naționaliști înflăcăraţi, 
iar mâne diplomaţi moderați. La noi vei găsi foarte 

puţini oameni cari rămân consecvenţi în toate acţiunile 
lor, cari urmăresc sistematic şi conştii întruparea idea- 
lurilor noastre naţionale. Să ne lămurim, ca să fim 
mai bine înţeleşi. Aparenţele se par a dovedi că oa- 
menii din fruntea treburilor noastre obşteşti sunt cei 
mai intransingenţi şi cei mai convinşi naționaliști. Un 
observator atent vede, insă, că sufletul acestor oameni 
nu e pătruns de credinţele ce le practică şi de faptele 
ce le săvârșesc. Cei mai mulţi în intimitatea sufletului 
lor sunt convinşi de zădărnicia, poate chiar şi de gre- 
şeala luptei ce o poartă. Dar n'au curajul să-şi măr- 
turisească aceste convingeri. Naționalismul a devenit 
un fel de deprindere, care pentru mulţi dintre dânşii 
e chiar rentabiiă. Le asigură situaţii şi beneficii, pe 
cari altfel nu le-ar aveă. Și fiindcă naționalismul lor 
mare rădăcini adânci în suflet, deaceva îi vezi gata 
să părăsească lupta ce o poartă și s'apuce pe alte 
cărări, cu mai puţine greutăţi şi cu mai multe promi- 
Siuni de rentabilitate. Să nu creadă nimeni că trecerea 
dela naționalismul intransingent la oportunismul cu- 
minte e insoţită de o durere sufletească. Să nu-şi 
inchipue cineva că cei mai mulţi îşi dau seama de 
importanţa şi de pericolul acestei schimbări la faţă. 
Mulțimea nu ştie că a face de pildă o politică mo- 
derată e cu mult mai greu, decât a face o politică 
naţionaiistă. E mai greu fiindcă oamenii cari se an- 
gajează la o asemenea acţiune trebuie să fie nişte 
individualităţi superioare, înzestrate cu o putere de 
muncă extraordinară, pentru a putea desfășură o acti- 
vitate conștientă pe toate terencie. Numai prin o 
muncă indoită şi intreită ne putem aşteptă să cu- 
legem roade naţionale pe urma „împăcării“. lar cu 
oameni fără convingeri tari, fără idealuri fanatice o 
asemenea izbândă nu se poate aşteptă.,.Oamenii, cari 
stau astăzi in frunte nu ne dau destule garanţii. De- 
aceea lupta ce s'a pornit împotriva lor e o manifes- 
tare impusă de împrejurările zilelor noastre. Nu e 
vorba deci de bătrâni şi de tineri, ci de oameni che- 
maţi şi nechemaţi fără deosebire de vârstă. Între 
bătrâni sunt oameni superiori, pe cari ii respectă toată 
lumea. Dar sunt şi oameni, cari mau nici o indrep- 
tăţire de a rămâneă în frunte în aceste zile, când se 
plămădeşte o nouă fază în vieaţa noastră naţională. 
Lupta se poartă deci împotriva acestora. Și trebuie 
purtată cu toată energia, fiindcă numai o selecţiune 
a valorilor poate chezeșui izbânda idealurilor noastre." 
Se vor prăbuşi in praful uitării multe „autorităţi“ şi 
se vor auzi multe ţipete de indignare şi de durere, 
dar cel ce-şi dă seama de evoluția şi premenirea 
vieţii, trece peste cei căzuţi cu ochii aţintiţi spre ori- 
zonturile mai bune ale viitorului. Acest mic răsboiu 
civil nu poate aveă decât urmări bune. El va resta- 
bili armonia dintre diferitele celemenie cari alcătuesc 
societatea noastră românească şi care armonie astăzi 
lipseşte. Nădăjduim că numai după această luptă de 
selecţiune vom puteă zice cu filozoful Conta: „Feri- 
cirea unci societăţi depinde de armonia celor trei 
elemente ce o compun: tinerii cari duc stindardul en- 
tusiazmului, bărbaţii pe cel al înţelepciunii şi bătrânii 
sdrențele sfinte ale experienţii.“ 


Henri Bataille. Stagiunea teatrală s'a închis de 
mult, scenele, unde se mai joacă, sunt ocupate de 
reluările succeselor vechi. E vremea să ne întoar- 
cem ochii spre anul teatral trecut. Alături de „Chan- 
tecler“ — care se menţine și acum pe afiş — piesa 
care a făcut mai mult sgomot e „La Vierge folie“ 


a lui Henri Bataille. A fost un succes neașteptat; 
presa, încordată de aşteptarea indelungată a lui 
„Chantecler“, desiluzionată puţin de poemul dra- 


matic a lui Rostand, a aşteptat cel dintâiu prilej ca 
să-și reverse provizia de laude, înmagazinată de 
atâta vreme pe socoteala lui „Chantecler“. Și feri- 
citul a fost Bataille. El a cunoscut o glorie răsună- 
toare, deşi „La Vierge folle“ nu e tot ce-a scris el 
mai de seamă ca teatru... 

Numele lui Bataille e pomenit foarte des, când e 
vorba de mişcarea poetică și dramatică din ultimii 
ani. El e o figură dintre cele mai interesante în lite- 
rile contemporane franceze, fiind socotit ca unul dintre 
poeţii cei mai subtili din ultimile două decenii, şi un 
autor dramatic de mâna întâia. Bataille e cel mai ilustru 
scriitor francez, printre scriitorii cari n'au încă pa- 
truzeci de ani. 

Născut la 4 Aprilie 1872, în Nâmes, el veni de 
copil în Paris; încă de mic, începu să cunoască su- 
ferințele cari amărise vieața tuturora; o melancolie 
infinită îi imbrăţişă sufletul din tinereţe chiar. Și toate 
visurile, desamăgirile, teama de necunoscut, tristeţea 
serilor ploioase, freamătele în surdină ale sufletului 
său îşi găsiră ecoul în cel dintâiu volum de versuri 
„La Chambre blanche“, publicat în 1895. Înainte de-a 
se dedică literaturei, Henri Bataille învățase pictura; 
el e și azi un peisagist de mâna 'ntâia. Din dragos- 
tea lui pentru arta desenului şi a culorilor, din stu- 
diile tinereţii, — Bataille s'a ales cu o serie de por- 
trete date publicităţii sub titlul „Tetes et Pensées“, și 
cu o mulţime de peisagii cari impodobesc pereţii casei. 

Începuturile literare ale lui Bataille n'au fost tocmai 
norocoase. El a avut un insucces descurajator cu o 
feerie inspirată din Shakespeare şi mar mai fi con- 
tinuat să facă literatură, dacă succesul celor dintâiu 
poezii ale sale mar fi compensat nesuccesul primei 
piese de teatru. 

A doua piesă a sa „La Lepreuse“, reprezentată în 
scop de binefacere plăcu; a treia „L'Enchantement“ 
căzu iar, fiind înmormântată mai ales de presă cu 
Laroumet (criticul dramatic de p'atunci al lui „Le 
Temps“) în frunte. 

lată însă că autorul volumului „La chambre blanche“ 
îşi publică a doua culegere de versuri „Le beau 
voyage“. Critica se entuziasmează şi-l găseşte vrednic 
de Heine şi Baudelaire. 

Într'adevăr, versurile lui Bataille au ceva nou. 

Forma lor e foarte apropiată de ritmul sufletului; 
fiecare vers corăspunde unei bătăi a inimei; muzica- 
litatea lor trezeşte, fără voie, în pieptul cetitorului, sen- 
timentul care le-a inspirat. O impresie de sinceritate, 
de adevăr, se desprinde din poeziile lui Bataille. Stro- 
fele lui sunt calde și te câştigă. Şi ce se poate cere mai 
mult unui poet decât comunicativitatea sensaţiilor? 

Încetul cu încetul, Bataille începe să învingă şi în 
teatru. „La Lepreuse“ şi „Tón sang“ — două tragedii 
cu subiecte din legendă — atrag atenţia criticei asupra 
tânărului autor. Un farmec misterios, care nu e „nici 
numai cugetare nici numai vis, tradus într'o forță 
care nu e nici numai proză, nici numai vers, nici 
numai discurs, nici numai cântec“, (cum spune Jules 
Lemaitre) pluteşte în jurul acestor două tragedii. Dela 
tragedia legendară — subiectul care tentează intot- 
deauna pe autorii tineri, dornici de concepţii vaste și 
urmăriţi de frigurile genialității — Bataille trece la 
teatrul modern, la teatrul faptelor diverse, a întâm- 
plărilor banale ale vieţii, din cari, mâna unui măestru 
poate scoate capodopere. O rază din farul ibsenian 
se proiectează pe opera dramatică de mai târziu a 
lui Bataille. Dramaturgul francez însă conduce o ac- 
țiune mai palpitantă, descărcată de nebulozităţile nor- 
dice ale uriaşului scandinav şi pline de lumina lati- 
nității. Cu „Maman Colibri“, (jucată în 1905 la teatrul 
Vaudeville) incepe seria succeselor sale serioase, E 
povestea unei femei îndrăgostite de prietenul fiului 
ei, — o anecdotă vioaie; repede, neașteptată, mon- 
denă, amuzantă; o dramă largă, înaltă, străpungă- 
toare. Aici spirit, acolo gândire; aici ironie, dincolo 
melancolie“ (Cattulle Mendès, în „Le journal“). 

Aceasta e caracteristica teatrului de atunci al lui 
Bataille: o lacrimă evaporată de căldura unui surâs. 
Mai târziu, el lasă surâsul deoparte şi forțează nota 
patetică (La vierge folle). 

În acelaş an cu „Maman Colibri“ Bataille repre- 
zintă, tot la Vaudeville, „La Marche nuptiale“. E po- 
vestea unei fete din provincie, îndrăgostită de pro- 
fesorul ei de pian. Amândoi fug. Dar mai târziu, 
dintr'un motiv sau altul eroina, se sinucide. Povestea 
aceasta se repetă şi în la „Vierge folle“: îndrăgostită 
de avocatul tatălui ei, o fată fuge cu dânsul, iar mai 
târziu, dintr'un motiv sau altul, se sinucide. 

Tipărind „La Marche nuptiale“ (împreună cu o altă 
piesă, „Le masque“, comedie cu un prim act admi- 
rabil) Bataille îşi expune, în prefaţă, ideile sale asupra 
teatrului, cari aduc mult cu cele exprimate de Ibsen. 

„Se prea poate ca personagiile mele — spunea 
Ibsen unui prieten al său — să trezească oare cari 
idei în capul spectatorului. Căci şi creerul meu va fi 
fost străbătut de aceste idei pe când scriam. Dar 
lucrul acesta nu e decât pe delături; principalul, 
întro operă de scenă e acţiunea, vieaţa“. 

lar în prefața lui Bataille cetim: 

„Teatrul nu e făcut să expună idei, ci numai să 
le sugereze. Dacă e nevoie ca drama să comporte o 
idee, cugetarea trebuie să fie lucru facultativ pentru 
public: trebuie ca piesa să trăească prin ea însăși... 
Personagiile trebuie să se mişte liber şi să lucreze 
după ele însăşi, nu după nevoile cauzei. Ele însăşi 
trebuie să conducă piesa, nu piesa să le conducă“, 

De altfel, acestea trebuie să fie credinţele oricărui 
autor de teatru omenesc. Altminteri, înseamnă o re- 
întoarcere la trăgătorii de sfori cari au dominat tea- 
trul francez acum câteva decenii: Scribe, Sardou şi 
alţii. 


În 1906, comedia franceză primește şi joacă cu 
mult succes Poliche. După mulţi, aceasta e lucra- 
rea de căpetenie a dramaturgului Bataille. După alţii, 
capodopera sa e „La femme nue“. Adolphe Brisson 
scriă după reprezentarea ei: 

Cred că „La femme nue“ e opera cea mai com- 
plectă, mai armonioasă şi mai frumoasă, pe care a 
scris-o d-l Bataille. Frumuseţea esenţială vine din 
simplicitatea ei. (l.e Temps, 2 Martie 1908). 

Subiectul e întradevăr, foarte simplu: un pictor 
îşi părăsește tovarăşa zilelor de suferință, ca să ur- 
meze pe femeia bogată, luxoasă și frumoasă. E ceva 
care aminteşte povestirea „Prietene“, a lui François 
Copee. Piesa a avut un mare succes, s'a tradus în 
mai multe limbi și a făcut loc lui Bataille printre 
cei mai de seamă autori dramatici contemporani. 

Anul trecut, s'a mai jucat o piesă a lui Bataille: 
„Le scandale“. Aici însă, banalitatea faptului întrece 
calităţile psihologice ale piesei. Un act într'adevăr 
frumos e „Le songe d'un soir d'amour“, ce se joacă 
şi acum la comedia franceză: Un scriitor celebru (au- 
torul îl numește, ca și pe sine însuşi, Henri) pă- 
trunde în alcovul unei femei frumoase și bogate, care 
e fericită că are parte de dragostea unui om ilustru. 
Dar omul ilustru pare preocupat de-un gând: umbra 
iubitei sale din trecut îi vorbește şi el respinge is- 
pita frumoasei ce i se târește la picioare... 

Dac'am căută şi aici asemănări, am regăsi ceva 
din Musset, ceva din Porto-Riche. 

Piesa însă poartă pecetea lui Bataille. E un amestec 
pitoresc de poezie lirică şi elemente moderne, ceva 
intim, spus în versuri libere, corăspunzătoare ritmului 
sufletesc, un act dramatic din care se desprinde aceeaş 
comunicativitate ce caracterizează întreaga operă poe- 
tică a lui Bataille. (Victor Eftimiu). 


38 


O mică lecție. Un tânăr scriitor de versuri, cu 
numele necunoscut Eugen Revent, a pus vara aceasta 
în circulație o foaie volantă, pe care a imprimat câteva 
versuri „satirice“. În aceste rânduri rimate şi de-o 
satiră cu totul ştearsă şi inferioară, tânărul debutant 
s'a legat, cu gândul de batjocură, de aproape toţi 
scriitorii mai de seamă de astăzi. Am cetit acele strofe 
necăjite şi ne-am intrebat, ce-l va fi tulburând în 
suflet pe bietul domn Revent și de ce n'o fi putând 
să doarmă în umbra anonimatului său din pricina 
laurilor altora? Și când colo ce să vezi? lată des- 
legarea enigmei. Satiricul tânăr a scris și el o bro- 
şură de versuri lirice și spre nenorocirea lui, nimeni 
ma luat-o în seamă. Nici glorie, nici ruşine nu i-a 
adus ieşirea sa în vileag şi soarta volumașului a fost 
o repede trecere la ordinea zilei şi uitarea de veci. 
De aci desperarea, de aci apoi isbucnirea urei mărunte 
în contra celor ajunşi. O consecință logică a unei 
stări sufletești tulburate! — Reievăm acest caz, cu 
toată neînsemnătatea sa, pentrucă e instructiv, ne- 
fiind atât de izolat, cum s'ar crede. În mişcarea li- 
terară de azi se ivesc adeseori indivizi de categoria 
aceasta, cari, neputând reuşi, își toarnă necazul în 

versuri neghioabe. Aduceţi-vă aminte şi de soarta 


lui Ervin. 
% 


„Genoveva“ și „Esopia“. Am dori să vedem răs- 
pândite și la noi în Ardeal bunele cărți populare, 
apărute ìn „Biblioteca pentru popor“, editată de „Casa 
şcoalelor“ din Bucureşti. Această bibliotecă este pusă 
sub îngrijirea d-lui M. Sadoveanu şi are tendinţa de 
a ţinea interesul cald pentru toate acele cărțulii de 
basme şi legende, cari au circulat de multă vreme în 
popor și s'au afirmat astfel de foarte potrivite pentru 
gustul și priceperea cetitorilor începători. Au apărut 
în anul trecut „Alexandria“, cu isprăvile minunate ale 
Imgăratului Machedon şi cunoscuta poveste despre 
Arghir şi Elena. lar acum în urmă au ieşit „Esopia“ 
sau vieaţa şi pildele prea inţeleptului Esop și nu mai 
puţin cunoscuta „istoria Genovevei de Brabant“. Ca- 
racterul instructiv şi moralizător al acestor vechi bro- 
şuri, revăzute şi îngrijite de unul din condeiele noastre 
mai competente, fiind cunoscut, credem că vor găsi 
căutare şi la noi. Cărţuliile aceste, tipărite în bune 
condiţii de editură sunt foarte ieftine. 

% 

Literatură evreească. Un prieten, care ţine să ne 
arete că la Bucureşti se face şi literatură evreească, 
ne trimite mai multe broșuri și cărţi, cari ne dove- 
desc într'adevăr, cel mai larg şi mai liberal spirit ce 
domnește în România, în ceeace priveşte vieaţa și 
cultura Evreilor. Ei își tipăresc ziare, reviste și cărți 
de propagandă, cu tendinţa vădită de a-şi păstră o 
cultură proprie, cu menţinerea deplină a însușirilor 
de rasă. În limba lor originală israelită, în diealectul 
germano-românesc, dar mai cu seamă in limba terii, 
ei comunică Evreilor operele tuturor apustolilor ideii 
israelite din străinătate. Ca şi Românii, ei îşi au bi- 
blioteci populare, cum este de pildă „Biblioteca evre- 
ească“, redactată de Evreul botezat Horia Carp, unde 
apar succesiv operele sentimentale sau sediţioase ale 
celor mai cunoscuţi scriitori evrei. În oraşele din pro- 
vincie Evreii români scriu cu deosebire în dialect, cum 
vedem din broşura ce primim sub titlul „Şobăs noch 
tiş“ de Luţă Engelberg din P. Neamţ, în care se pot 
ceti rânduri ca aceste: 


Keile meită ăz a işe ţuie 

Fin mitvăs holt zi zeir asach 
Dan iz-si a groise brie 

Mit einem vort, a jideşe zach! 


Pe de-a întregul, firește, partea originală a acestor 
tipărituri e foarte modestă și nu inspiră de loc în- 
grijiri. Poate mar fi rău ca Evreii să facă şi mai mult 
pentru cultura lor și să fie sprijiniți, în această pri- 
vinţă, şi de acei renegaţi ai lor, cari trec în tabăra 
Românilor, se amestecă în presa naţională, unde nu 
pot să afirme nici un simţ mai cald şi mai sincer 
pentru cauzeie publice și joacă adeseori roluri odi- 
oase de provocători. 

% 

Literatură pentru copii. În numărul 11—412/1910 

am dat la concurs trei premii: unul de 50 coroane, 


al doilea de 30 cor. şi al treilea de 20 cor. pentru 
trei poezii scrise pentru copii în vârsta de 6-8 ani. 
În urma acestui concurs au intrat următoarele lucrări: 
„Pentru copii“ de un învăţător; „Micul erou“, ,,Vio- 
rica“, „Grădinarul“, „Copila orfană“, „Paserea tân- 
guită“ şi „Părăuașul“ scrise de un director-invăţător; 
„Puiu și Cuţu“ de d-l Victor Eftimiu; „Visul copilei“ 
de d-na A. P.; „Lângă geam“ şi „Copila cuminte“ de 
d-l T. M.; „Mamă“ de V. D.; „Întrebări“ şi „Dum- 
nezeu“ de A. D.; „Rugăciune“, „Cântare“ şi „Mama“ 
de d-ra Maria Cunţan. 

Toate aceste poezii au fost cetite de o comisie 
alcătuită din oameni de şcoală și de litere, dar n'au 
fost găsite așa de reușite ca să fie vrednice de pre- 
miat. Pe cele mai bune le reproducem la acest loc: 


Rugăciune. 
Doamne, tu ce-ai dat cântare 
Pasărilor mici, 
Și-ai aprins colo *n cărare 
Mândru! licurici. 


Cerul cu lumânărele 
Multe l-ai deschis, 
Doamne, dă păpușei mele 
Noapte fără vis. 


Pe copile sărace 

Unde li-i află, 

Culcă-le părinte ?'n pace, 
Dă-le mila ta. 


Copere cu strai de ceaţă 
Negrele cărări, 

Și deşteaptă dimineaţă 
Lumea cu cântări. 


Cântare. 


Frunză verde de trifoi 

Am un car cu patru boi, 

Boi cu aripi roșioare, 

Ce sburau din floare ?n floare, 
Sbr- sbr- sbr- 


Floricică din rozor 
Am o casă cu pridvor, 
E din papură 'mpletit 
Cu găteje sprijinit 
Zeu- a- şa. 
Frunză verde de dudău 
Am la casă și-un dulău, 
Ce mă apără de hoţi 
Că mi-i spulberă pe toţi 
Ham, ham, ham. f 
Floricică foi din vii 
Am la casă şi copii 
Câte spice ’s întrun lan 
Și o pisică şi un motan — 
Miau- miau- miau. 

Maria Cunţan. 

Puiu și Cuţu. 
Puiu e copil cuminte 
Are patru anişori, 
Dar așa, micuţ cum este 
Ei tot dă la cerşetori. 


Mawmiţichii totdeauna 

El ii cere ca s'ajute 

Pe copii, pe moşi, pe babe, 
Și pisicile pierdute. 


Într'o zi, văzând pe stradă 
Un căţel flămând, golan, — 
Puiu zice: 
— Mamă dragă, 
Cuţu plânge, dă-i un ban! 
Victor Eftimiu. 


D-şoarei Maria Cunţan i s'a votat totuşi un pre- 
miu de 20 cor. 

Suntem siliți să dăm din nou la concurs cele trei 
premii, în aceleaşi condițiuni. Terminul noului con- 
curs e | lanuarie 1911. Până la această dată rugăm 
pe ceice doresc să iee parte la acest concurs să ne 
trimită manuscrisele, însoţite de un plic închis cu nu- 
mele lor. Nădăjduim că acest nou concurs va fi mai 


norocos, (0. C. T.) 
8 


Notițe. De curând s'a înființat o însoţire pentru 
industria de casă maghiară (A n&pmiiveszeti magyar 
hăziipari szövetkezet), din care fac parte ţinuturile 
Szepes, Kalotaszeg, Maramurăş, Ugocia, Zemplem și 
Nyitra. Suntem siguri că această insoţire, cu sediul în 
Budapesta, care vrea să răspândească produsele artei 
poporale maghiare prin expoziţii, se va mândri şi cu 
arta poporală românească, pe care o va boteză ma- 
phiară. 

* D-i Dr. Iosif Popovici, docent la universitatea din 
Budapesta, și-a reinceput în toamna acestui an cursurile 
de limbă şi literatură română. Această hotărire a 
d-lui Popovici desigur e primită cu entuziasm de 
tinerimea universitară română din Budapesta, care 
dela d-l Șiegescu n'are ce învăţă. 

* În trecerea d-sale prin Paris, d-l Popiliu Eliade, 
directorul general al teatrelor din România a cetit şi 
a primit spre reprezentare două lucrări dramatice ale 
colaboratorului nostru Victor Eftimiu: „Un cântec de 
departe“, dramă din vieața gazetarilor bucureșteni şi 
„ileana din poveste“, feerie în versuri. 


Aceasta din urmă se va jucă în curând la Teatrul 


Naţional; d-l Victor Eftimiu a și plecat din Paris, la 
Bucureşti, spre a asistă la repetițiile piesei d-sale. 


Poşta Redacţiei. 
— Manuscrisele nu se înapoiază. — 


Nicu. Vedem că sunteţi indrăgostit foc şi regretăm 
că nu vă putem reproduce nici la acest loc naivele 
versuri. 

G. V. M. Cernăuţ. Am judecat după „normele 
noastre particulare, dar de principiu sănătos și viguros“ 
versurile ce ni le-aţi trimis, dar n'am descoperit nimic. 
Numai o strofă ne-a mirat: 


Noi împreună să dormim 

Cu blândele-ţi surori 

Şi tu să fii cea mai frumoasă 
Floare între flori. 


|. D. Vâlcea. Versurile ce ne-aţi trimis s'au scris 
de alţii cu mult mai frumos. 
A. S. Deocamdată vă facem loc în această rubrică. 
Mai târziu poate şi în corpul revistei. 
Apus. 
În adâncimi de ape-albastre 
Tu sfânt copil al sării 
Îți speli pletele dese, blonde, 
În razele ?necării. 


Te duci în alte lumi să vezi 
Copila cum visează, 

Și să răpeşti din ochii ei 

O sfântă, dulce rază. 


Și 'n zori de zi să sirăluceşti 
Cu ea dealungul zilii; 

Cu drag de ea să-mi povestești 
De tainele iubirii. 


U. Deși ne rugaţi să nu vă răspundem, temându-vă 
de tatăl d-voastră să nu afle că scrieţi versuri, totuş 
ne permitem a reproduce două rânduri: 


În semn de amintire şi'n loc de vreun prinos 
Trimite-mi o şuviţă din părul tău frumos. 


Cine ştie, dacă nu le va ceti şi ea şi dacă nu vă 
va împlini rugămintea nevinovată. 
A. B. Versurile nu sunt dintre cele ce se pot ceti 
în tipar. 
V. R. Nici aşa îndreptate nu merg. Mai încercaţi. 
P. P. Dorim din toată inima să vă facem o bucurie, 
dar nu putem. Tipărim una aici, ca să o mai recetiţi 
și să întrebaţi şi pe prietinii d-voastră, dacă e întru 
toate reușită. 
Cântec. 
Pe-un braț de cruce fărâmat 
Ce stă pe-o groapă sfântă, 
Pe-un braţ de cruce fărâmat 
O ciocârlie cântă. 


O ciocârlie cântă rar 
Din zori clipite multe, 
Că face 'n umbră pe gropar 
Mai trist la ea s'asculte: 
— Ce cânţi, frumoaso, pe mormânt? — 
Şoptind ea ’n taină-i spune: 
— Celui uitat de mult, îi cânt 
Bâtrâne-o rugăciune. 
Nădăjduim că nu vă veţi supără pe noi, fiindcă, zău, 
nu suntem vinovaţi. 

